VS001657
Datum: 1998-11-09T01:00:00.000+01:00
datum_sodbe_i_stopnje: 2003-05-25T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti
skupina: poškodbe okolčja in stegnenice in njihove posledice
fischer: lahki primeri
odskodnina: 1.866.666,00 SIT
opombe: II Ips 457/2005. Reviziji tožeče stranke se je delno ugodilo in sicer tako, da se je zavnilni del pravnomočne sodbe glede odškodnine za nepremoženjsko škodo in stroškov postopka spremenil v korist tožeče stranke.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 26 do 45 let

Opravlja delo rudarskega dispečerja, oče dveh otrok, samohranilec.

## Škodni dogodek

Prometna nesreča.

## Poškodba

Udarnina v področje levega kolka in udarnina na levi strani prsnega koša. Vendar je bila pri tožniku po nesreči radiološko prvič ugotovljena tudi začetna degenerativna sprememba levega kolka - začetna artroza - ki je bila do prometne nesreče klinično nemanifestna, neugotovljena in brez zaznavnih subjektivnih težav pri tožniku. Udarec v področje levega kolka pri prometni nesreči je bil dejavnik, ki je pri tožniku povzročil predčasno klinično manifestacijo artroze kolka in ki bi se s kliničnimi znamenji manifestirala v poznejših letih, če se tožnik ne bi poškodoval v prometni nesreči.

## Telesne bolečine

666.666,00 SIT Tožnik je trpel neprestane zmerne telesne bolečine srednje stopnje kumulativno 28 dni, lahke telesne bolečine pa 13 dni, ki so nato prešle v občasne. Le-te se še vedno pojavljajo v levem kolku pri večjih fizičnih obremenitvah. Občasne lahke telesne bolečine v levem kolku se bodo pojavljale tudi v bodoče.

#### Ambulantno zdravljenje

7 pregledov pri različnih specialistih.

#### Rehabilitacija

11 dni fizikalnega zdravljenja, za delo je bil nezmožen 43 dni.

#### Nevšečnosti med zdravljenjem

RTG slikanje, zdravljenje z analgetiki, protibolečinska blokada z inekcijo.

## Zmanjšanje življenjske aktivnosti

1.200.000,00 SIT Trajna funkcionalna posledica prometne poškodbe in bolezni je omejena gibljivost v levem kolku. Lahno šepanje na levo nogo in pojav bolečin v levem kolku pri večjih obremenitvah pa je druga trajna funkcionalna posledica. Pri tožniku so skupno zmanjšane življenjske aktivnosti za 6% oziroma pri tožniku obstaja 4% invalidnost zaradi trajne invalidnosti po prometni poškodbi. Tožnik je sicer še nadalje zmožen za svoje delo, vendar mora vanj vlagati za isti rezultat več truda in naporov. Težje opravlja domača opravila ter skrbi za otroka. Opustiti je moral tudi športne aktivnosti z žogo, saj tega ne zmore več.

---

ZOR člen 200, 203